# data[].attributes.headline
ხონის მუნიციპალიტეტის გერბი - ანა ძაგნიძე

# data[].attributes.subject
ხონის მუნიციპალიტეტის გერბი - ანა ძაგნიძე

# data[].attributes.body
ხონის მუნიციპალიტეტი მდებარეობს კოლხეთის დაბლობის ჩრდილო-აღმოსავლეთით, ეგრისის ქედის სამხრეთ კალთებზე. მისი ტერიტორია შეადგენს 428,5 კმ²-ს, აქედან  58% მთაგორიანია. რაც შეეხება მოსახლეობის რაოდენობას, მოსახლეობა შეადგენს  23 570 ადამიანს. სოფლად მაცხოვრებელი 14 600-ია, ხოლო ქალაქში 9000. მოსახლეობის უმრავლესობას ქართველები წარმოადგენენ, თუმცა გვხვდებიან რუსები და უკრაინელები. ხონის მუნიციპალიტეტის ტერიტორიაზე შემორჩენილი უძველესი ისტორიული ძეგლია, ძველი წელთაღრციცხვით 65 წლის „ბუმბუას“ ანუ პომპეუსის ხიდი სოფელ ხიდში. ასევე, ადრეფეოდალური ხანის ორი ციხეა სოფელ მათხოჯში. აღსანიშნავია ხონის ეკლესია, წმინდა გიორგის სახელობის   VIII–XI საუკუნეებით დათარიღებული. უნიციპალიტეტის ტერიტორიაზე გამდინარე მდინარეებიდან ყველაზე წყალუხვია ცხენისწყალი და გუბისწყალი. მუნიციპალიტეტის ტერიტორიაზე არსებული ბუნების ძეგლებიდან აღსანიშნავია ოკაცეს კანიონი სოფელ ზედა გორდის მიდამოებში.

ხონის გერბი მიღებულია ხონის მუნიციპალიტეტის საკრებულოს მიერ.
გერბის ფარი გაყოფილია სამ ნაწილად – ფარი გადაკვეთილია, ხოლო ზედა ნაწილი გაკვეთილი. I ნაწილი – მეწამულ ველზე ოქროს ხარი; II ნაწილი – ლურჯი ველის ცენტრში მარჯვნივ მოთავსებულია ოქროს შეჯავშნული ზემოთ აღმართული ხელი, მარცხნივ ოქროს კვერთხი ჯვრის ფორმის ბუნიკით; III ნაწილი – მწვანე ველის ზედა ნაწილი გადაკვეთილია ხიდის მსგავსი ოქროს სარტყელით, ხოლო ქვედა სამი შემცირებული ვერცხლის სარტყელით.

გერბის ფარს ზემოთ მოთავსებულია საქალაქო ვერცხლის გვირგვინი – სამკოშკიანი ქონგურებიანი გალავანი ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ- მეწამული ბაბთა, რომლის ვერცხლის ველზე შავად ჩაწერილია გერბის დევიზი „ხონი“.

# data[].attributes.headline
ხონის მუნიციპალიტეტის გერბი - ანა ძაგნიძე

# data[].attributes.subject
ხონის მუნიციპალიტეტის გერბი - ანა ძაგნიძე

# data[].attributes.body
ხონის მუნიციპალიტეტი მდებარეობს კოლხეთის დაბლობის ჩრდილო-აღმოსავლეთით, ეგრისის ქედის სამხრეთ კალთებზე. მისი ტერიტორია შეადგენს 428,5 კმ²-ს, აქედან  58% მთაგორიანია. რაც შეეხება მოსახლეობის რაოდენობას, მოსახლეობა შეადგენს  23 570 ადამიანს. სოფლად მაცხოვრებელი 14 600-ია, ხოლო ქალაქში 9000. მოსახლეობის უმრავლესობას ქართველები წარმოადგენენ, თუმცა გვხვდებიან რუსები და უკრაინელები. ხონის მუნიციპალიტეტის ტერიტორიაზე შემორჩენილი უძველესი ისტორიული ძეგლია, ძველი წელთაღრციცხვით 65 წლის „ბუმბუას“ ანუ პომპეუსის ხიდი სოფელ ხიდში. ასევე, ადრეფეოდალური ხანის ორი ციხეა სოფელ მათხოჯში. აღსანიშნავია ხონის ეკლესია, წმინდა გიორგის სახელობის   VIII–XI საუკუნეებით დათარიღებული. უნიციპალიტეტის ტერიტორიაზე გამდინარე მდინარეებიდან ყველაზე წყალუხვია ცხენისწყალი და გუბისწყალი. მუნიციპალიტეტის ტერიტორიაზე არსებული ბუნების ძეგლებიდან აღსანიშნავია ოკაცეს კანიონი სოფელ ზედა გორდის მიდამოებში.

ხონის გერბი მიღებულია ხონის მუნიციპალიტეტის საკრებულოს მიერ.
გერბის ფარი გაყოფილია სამ ნაწილად – ფარი გადაკვეთილია, ხოლო ზედა ნაწილი გაკვეთილი. I ნაწილი – მეწამულ ველზე ოქროს ხარი; II ნაწილი – ლურჯი ველის ცენტრში მარჯვნივ მოთავსებულია ოქროს შეჯავშნული ზემოთ აღმართული ხელი, მარცხნივ ოქროს კვერთხი ჯვრის ფორმის ბუნიკით; III ნაწილი – მწვანე ველის ზედა ნაწილი გადაკვეთილია ხიდის მსგავსი ოქროს სარტყელით, ხოლო ქვედა სამი შემცირებული ვერცხლის სარტყელით.

გერბის ფარს ზემოთ მოთავსებულია საქალაქო ვერცხლის გვირგვინი – სამკოშკიანი ქონგურებიანი გალავანი ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ- მეწამული ბაბთა, რომლის ვერცხლის ველზე შავად ჩაწერილია გერბის დევიზი „ხონი“.